Mehmed Teufik Azabagić
<s>Mehmed Teufik ef.</s><s>Azabagić (Tuzla, 1838. – Tuzla, 1918.), bošnjački je teolog, drugi po redu reis-ul-ulema u periodu Austro-Ugarske.</s>

<s>Biografija 
Mehmed Teufik ef.</s><s>Azabagić sin Osman-bega rođen je u Tuzli 1838. godine.</s><s>Potiče iz ugledne i bogate tuzlanske porodice, Azabagića.</s><s>Osnovno i srednje obrazovanje završio je u Tuzli, a zatim je otišao na studije islamskih nauka u  Istanbul.</s><s>Diplomirao je 1868. godine, a potom se vratio u svoj rodni grad.</s><s>U radnom vijeku prošao je sve pozicije u Islamskoj zajednici u Bosni i Hercegovini.</s><s>Bio je imam, hatib, vaiz, a potom upravitelj ruždije u Sarajevu, kada je premješten na isti položaj u Tuzlu, gdje je istovremeno vršio i funkciju kadije.</s><s>Nakon što je Austro-Ugarska okupirala Bosnu i Hercegovinu 1878. godine postavljen je za tuzlanskog muftiju.</s><s>Na toj funkciji istakao se dobrim organizatorskim sposobnostima i pročuo kao sposoban alim, vaiz i pedagog.</s>

<s>Reis-ul-ulema 
Na položaju reis-ul-uleme Mehmed Teufik ef.</s><s>Azabagić je bio od 1893. do 1909. godine.</s><s>Imenovan je 25. oktobra 1893. godine a svečana predaja menšure i ustoličenje bili su 20. novembra iste godine, u rezidenciji Konak, nakon dove u Carevoj džamija u Sarajevu.</s>

<s>Njegov mandat je obilježen teškim vremenom, vremenom borbe borbe za bolji i pravedniji status muslimana, borbe za njihovu vjersku i vjersko-prosvjetnu autonomiju.</s><s>Dobivanjem vjerske i vjersko-prosvjetne autonomije muslimani u Bosni i Hercegovini pripremali su se da donesu novi statut Islamske zajednice u Bosni i Hercegovini i po njemu da izaberu reis-ul-ulemu.</s><s>Reis-ul-ulema Azabagić je procijenio da bi za njega bilo najbolje da se povuče u penziju, što je i uradio 1909. godine.</s><s>Ostatak života proživio je u Tuzli.</s><s>Umro je u 80-toj godini života 22. maja 1918. godine.</s><s>Ukopan je u haremu Jalske džamije u Tuzli gdje mu se i sada nalaze nišani.</s>

<s>Bibliografija 
 Risala o hidžri (1884.)</s>

<s>Reference</s>

<s>Spoljašnje veze 
 Reisu-l-ulema Azabagić: Lider o(p)stanka</s>

<s>Reis-ul-uleme
Biografije, Tuzla</s>

